ده وقتك ده يومك يا بنت اليوم

ده وقتك ده يومك يا بنت اليوم

   كلمات 
ده وقتك ده يومك يابنت اليوم

قومي اصحي من نومك بزياداكي نوم

وطالبي بحقوقك واخلصي من اللوم

ليه مانكونشي زي الغربيه

ونجاهد فى حياتنا بحريه

شطاره شاطرين قداره قادرين

مين فى خفتنا ودردحتنا مين

معانا شهادات و دبلومات

ونعرف بولوتيكا بالسبع لغات

ليه مانكونشي ليه زي الراجل ليه

قولو لنا هو زايد عننا ايه

ليه جوزي اللى يتعب تملي

ليه يشقى و انا قاعده فى محلي

أتعاون فى حياتي و حياته

وتروق له العيشه وتروق لي

إشمعنى فى أوروبا الستات

لهم صوت فى الانتخابات

إحنا كمان لازم نفوقهم

هنا فى بلادنا و نبقى فوقهم

دي المصرية من نشأتها

مفيش زيها ست فى بيتها

إن كان فى محبة بلادها

واللا فى تربية أولادها
 شوف كمان 

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى